Iglulikas pētniecības centrs

Iglulikas pētniecības centrs (, IRC) ir Kanādas vissezonas pētniecības stacija Arktikā.Interact International Network for Terrestrial Research and Monitoring in the Arctic. Igloolik Research Center Izvietojusies Melvila pussalas ziemeļaustrumu piekrastē Iglulikas ciema centrā. Pieder Nunavutas valdības Vides departamentam, bet to administrē Nunavutas Pētniecības institūta Arktikas Koledža.Nunavut Research Institute. Aubout us

 Vēsture 
Stacija uzbūvēta pēc Kanādas valdības pasūtījuma 1973.—1974. gadā. Stacijas projektu izstrādāja Papineau Gérin-Lajoie Leblanc; tā projektēta pēc tā laika ziemeļu modernās arhitektūras principiem.N360. Igloolik Research Center Būvniecībā izmantots betons,  tērauds, stikls un siltināti stiklšķiedras paneļi.SkyscraperPage.com The Igloolik Research Centre 1988. gadā stacija tika nodota Ziemeļrietumu Teritoriju Zinātņu institūta pārvaldē. 2008. gadā atbildība par staciju tika nodota Nunavutas Arktikas koledžas Valodas un kultūras programmai. Stacija joprojām tiek izmantota kā atbalsta bāze dažādu pētījumu programmu īstenošanai Foksa baseina reģionā.

 Stacijas struktūra 
Stacija sastāv no trijām struktūrām. Galvenajā ēkā, kas neformāli tiek dēvēta par «Balto sēni»,  platībā radiāli izvietotas divas laboratorijas, astoņas ofisu telpas, bibliotēka un tumšā telpa; centrā ir apspriežu telpa. Līdzās galvenajai ēkai ir divsekciju apsildāma garāža ar tai pievienotu darbnīcu un liela neapsildāma noliktava. Stacija spēj izmitināt līdz 22 pētniekiem vasarā un līdz 10 ziemā. Stacijai ir filiāles Kugluktukā, Arviatā, Pondinletā un Ikaluitā.

 Pētniecība 
Stacijas pētījumu programmas ir vērstas galvenokārt uz sauszemes savvaļas dzīvniekiem un biotopiem ar īpašu uzmanību attiecībā uz sugām, kas ir tieši saistītas ar inuitu tradicionālo dzīvi, t.i., ziemeļbriežiem, polārlāčiem un muskusvēršiem. Ilgtermiņā stacijā tiek veikti vides, seismogrāfiskie, meteoroloģiskie un magnetometriskie novērojumi. 

 Atsauces 

 Ārējās saites 

Kategorija:Nunavuta
Kategorija:Arktiskās polārstacijas
Kategorija:Vissezonas polārstacijas
Kategorija:Kanādas polārstacijas